Մելիքյանի ընդգծմամբ՝ հետհեղափոխական շրջանում և հատկապես Երևանի ավագանու ընտրությունների ժամանակ երևաց այն փաստը, որ Հայաստանյան լրատվամիջոցները բաժանված են տարբեր քաղաքական և տնտեսական ճամբարների. «Այդ երևույթը ավելի խորացավ, երբ ՀՀ 2-րդ նախագահ Ռոբերտ Քոչարյանը հայտարարեց իր՝ մեծ քաղաքականություն վերադառնալու մասին,-ասաց Մելիքյանը և հավելեց՝ լրատվամիջոցների տարբեր ճամբարների բաժանված լինելը արտացոլվում է այն բանով, որ այդ քաղաքական պայքարը, որը սրվել է այս ժամանակահատվածում, տեղափոխվել է լրատվական դաշտ և սոցիալական ցանցեր,-այստեղ մենք ոչ միայն անհադուրժողականության, այլ նաև էթիկական նորմերի խախտման ականատեսն ենք,-շեշտեց նա: